gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3755, del 23-05-2000 (2000/4127)

DECRET 67/2000, de 22 de maig, del Govern Valencià, pel qual acorda el cessament del secretari general de la Conselleria d'Ocupació, senyor Ramón Doménech Doménech.
--------------------------------------------------------------------------------------------------------------------------------------------------------------------

### Dades del document

Número de DOGV
:   3755

Data del DOGV
:   23-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4127


Data del document
:   22-05-2000

Organisme emissor
:   Presidència de la Generalitat

Tipus de document
:   Decret

Descriptors 

:   * Conselleria Ocupació

DECRET 67/2000, de 22 de maig, del Govern Valencià, pel qual acorda el cessament del secretari general de la Conselleria d'Ocupació, senyor Ramón Doménech Doménech. [2000/A4127]
  
Segons que estableixen els articles 21.a), 35.b) i 40 de la Llei 5/1983, de 30 de desembre, de la Generalitat Valenciana, el Govern Valencià acorda el cessament del senyor Ramón Doménech Doménech com a secretari general de la Conselleria d'Ocupació, i li agraeix els serveis prestats.
  
València, 22 de maig de 2000
  
El president de la Generalitat Valenciana,
Diari Oficial de la Generalitat Valenciana


Sumari del DOGV 3872, del 07-11-2000 (2000/8707)

Informació pública de l' alternativa tècnica de programa d'actuació integrada, junt amb el pla de reforma interior per a la delimitació de la unitat d'execució en sòl urbà entre els carrers Paret del Reial i Alcoi, fina al passatge Escultor Pascual Sempere i s'estén cap al carrer Portal i l'avinguda Constitució d'Onil.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8707


Organisme emissor
:   Ajuntament d'Onil

Tipus de document
:   Anunci

Informació pública de l' alternativa tècnica de programa d'actuació integrada, junt amb el pla de reforma interior per a la delimitació de la unitat d'execució en sòl urbà entre els carrers Paret del Reial i Alcoi, fina al passatge Escultor Pascual Sempere i s'estén cap al carrer Portal i l'avinguda Constitució d'Onil. [2000/S8707]
  
Per acord de la Comissió Municipal de Govern, adoptat en la sessió de 10 d'octubre de 2000, i per delegació de l'Alcaldia, conferida per Decret de 6 de juliol de 1999, s'ha acordat sotmetre a informació pública durant 20 dies hàbils comptadors des de l'endemà de la publicació d'aquest edicte, l'alternativa tècnica de programa d'actuació integrada (avantprojecte de urbanització) presentada per Promotora del Real de Onil, SL, junt amb el pla de reforma interior per a delimitar la unitat d'execució en sòl urbà que constitueix el seu àmbit i situat entre els carrers Paret del Reial i Alcoi, fins al passatge Escultor Pascual Sempere i s'estén fins al carrer Portal i l'avinguda de la Constitució.
  
Durant aquest termini, els interessats podran consultar l'expedient i formular al·legacions a més d'altres alternatives tècniques.
  
No obstant això, si durant els 10 primers dies del termini abans esmentat alguna persona es comprometera a presentar una alternativa tècnica substancialment diferent, en els termes establerts legalment, es prorrogarà per 20 dies hàbils més, i s'anunciarà aquesta pròrroga en el tauler d'anuncis d'aquest ajuntament.
  
Durant els 5 dies següents a la conclusió del termini anterior, inicial o prorrogat, es podran presentar proposicions juridicoeconòmiques, en sobre tancat, que seran obertes el primer dia hàbil a la conclusió del termini per a la seua presentació.
  
Tot açò de conformitat amb el que es disposa en l'article 46 i concordants de la Llei Valenciana Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3848, del 02-10-2000 (2000/7639)

Ressenya de l'acord de la Comissió Territorial d'Urbanisme, de 9 de maig de 2000, pel qual es declara definitivament aprovat el pla especial de sòl no urbanitzable d'Aielo de Malferit.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3848

Data del DOGV
:   02-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7639


Data del document
:   18-09-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Aielo de Malferit
    * pla d'urbanisme

Ressenya de l'acord de la Comissió Territorial d'Urbanisme, de 9 de maig de 2000, pel qual es declara definitivament aprovat el pla especial de sòl no urbanitzable d'Aielo de Malferit. [2000/F7639]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme, de 9 de maig de 2000, que va ser publicada juntament amb les normes urbanístiques aprovades en el Butlletí Oficial de la Província de València número 166, de 14 de juliol de 2000.
Diari Oficial de la Generalitat Valenciana


Sumari del DOGV 3854, del 10-10-2000 (2000/7844)

Informació pública de l'expedient d'aprovació de la correcció puntual de les vigents Normes Subsidiàries del Plantejament General.
----------------------------------------------------------------------------------------------------------------------------------

### Dades del document

Número de DOGV
:   3854

Data del DOGV
:   10-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7844


Organisme emissor
:   Ajuntament d'Orba

Tipus de document
:   Anunci

Informació pública de l'expedient d'aprovació de la correcció puntual de les vigents Normes Subsidiàries del Plantejament General. [2000/M7844]
  
L'ajuntament en ple ha acordat aprovar la correcció de l'error que altera la qualificació del sòl apte per a l'edificació a l'àrea S-5 de les Normes Subsidiàries del Plantejament Municipal, i n'ordena l'exposició al públic per un període de 30 dies, comptats des de la publicació d'aquest edicte en el Diari Oficial de la Generalitat Valenciana, als efectes establits en l'article 158 del vigent Reglament de Planejament de la Comunitat Valenciana i per al seu compliment. Durant el mes esmentat l'expedient es troba dipositat per a consulta pública a la Secretaria General de l'ajuntament.
Diari Oficial de la Generalitat Valenciana


Sumari del DOGV 3843, del 25-09-2000 (2000/7462)

RESOLUCIÓ de 8 de setembre de 2000, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3843

Data del DOGV
:   25-09-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/7462


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 8 de setembre de 2000, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional. [2000/M7462]
  
El Tribunal Superior de Justícia de la Comunitat Valenciana ha reclamat d'esta unitat administrativa l'expedient referit al procediment que es descriu:
  
Recurrent: Concepción Gonzálvez Celda.
  
Interessats: els participants en els concurs oposició per a ingrés en el cos de mestres i procediment d'adquisició de noves especialitats, convocats per l'Ordre de 29 d'abril de 1999, de la Conselleria de Cultura, Educació i Ciència.
  
Descripció: recurs contenciós administratiu interposat contra la Resolució de 19 d'abril de 2000, del director general de Personal de la Conselleria de Cultura, Educació i Ciència, mitjançant la qual es desestima el recurs contra les proves selectives convocades per l'Ordre de 29 d'abril de 1999, de la Conselleria de Cultura, Educació i Ciència, sobre la baremació de mèrits corresponents a l'apartat II, experiència docent prèvia.
  
Referència del jutjat: recurs contenciós administratiu número 990/2000.
  
D'acord amb el que disposa l'article 49 de la Llei Reguladora de la Jurisdicció Contenciosa Administrativa, s'acorda remetre al Tribunal Superior de Justícia de la Comunitat Valenciana, Sala Contenciosa Administrativa, Secció Segona, l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3753, del 19-05-2000 (2000/3489)

RESOLUCIÓ de 26 d'abril de 2000, de la Universitat d'Alacant, per la qual nomena professor titular d'escola universitària (A-0991), en l'àrea de coneixement de Bioquímica i Biologia Molecular, el senyor Juan Ferrer Casanova.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3753

Data del DOGV
:   19-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3489


Organisme emissor
:   Universitat d'Alacant

Tipus de document
:   Resolució

RESOLUCIÓ de 26 d'abril de 2000, de la Universitat d'Alacant, per la qual nomena professor titular d'escola universitària (A-0991), en l'àrea de coneixement de Bioquímica i Biologia Molecular, el senyor Juan Ferrer Casanova. [2000/Q3489]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per la Resolució de 31 de maig de 1999, d'aquesta Universitat d'Alacant (BOE de 21 de juny), nomena professor titular d'escola universitària (A-0991), en l'àrea de coneixement de Bioquímica i Biologia Molecular, Departament d'Agroquímica i Bioquímica, el senyor Juan Ferrer Casanova.
  
Alacant, 26 d'abril de 2000.- El rector, en funcions: Salvador Ordóñez Delgado.
Diari Oficial de la Generalitat Valenciana


Sumari del DOGV 3725, del 06-04-2000 (2000/2187)

Informació pública de la proposta de programa d'actuació integrada per al desenvolupament urbanístic dels terrenys compresos en el sector D-3 (S-6) Les Palmes del Pla General d'Ordenació Urbana de Picanya.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3725

Data del DOGV
:   06-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2187


Organisme emissor
:   Agrupació d'Interés Urbanístic del Sector D-3 (S-6) Les Palmes de Picanya

Tipus de document
:   Anunci

Informació pública de la proposta de programa d'actuació integrada per al desenvolupament urbanístic dels terrenys compresos en el sector D-3 (S-6) Les Palmes del Pla General d'Ordenació Urbana de Picanya. [2000/F2187]
  
L'Agrupació d'Interés Urbanístic del Sector D-3 (S-6) Les Palmes de Picanya ha formulat la proposta de programa d'actuació integrada per al desenvolupament urbanístic dels terrenys compresos en el sector D-3 (S-6) Les Palmes del Pla General d'Ordenació Urbana de Picanya, acompanyada de projecte d'urbanització, projecte de reparcel·lació i estatuts de l'agrupació d'interés urbanístic i el certificat d'acords socials, per a informació pública a l'empara del que estableix l'article 48 de la Llei Reguladora de l'Activitat Urbanística (Llei 6/1994, de 15 de novembre, de la Generalitat Valenciana).
  
D'acord amb l'article 48.1.C), en relació amb l'article 46.3 de la llei esmentada, se sotmet la proposta de programa, el projecte d'urbanització, el projecte de reparcel·lació i els estatuts de l'agrupació d'interés urbanístic i el certificat de acords socials a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Aquesta documentació es troba depositada a la notaria del senyor Juan Montero Ríos Gil, situada a Torrent, avinguda del País Valencià, número 31-2.ª (protocol número 685, de data 10 de març de 2000). Qualsevol interessat podrà comparéixer a la notaria esmentada i sol·licitar que se li exhibisca l'acta de protocol·lització de la documentació que integra la proposta de programa, i podrà obtenir-ne còpia. També podrà presentar-se a l'Ajuntament de Picanya per a examinar l'exemplar depositat en aquest (registre d'entrada número 1.010, de data 10 de març de 2000), i formular al·legacions i alternatives tècniques, i en ambdós casos (notaria i ajuntament) dins del termini indicat en el paràgraf anterior de 20 dies hàbils a partir de la publicació d'aquest anunci en el Diari Oficial de la Generalitat Valenciana, així com proposicions juridicoeconòmiques en els cinc dies següents al venciment del termini anterior.
Diari Oficial de la Generalitat Valenciana


Sumari del DOGV 3805, del 01-08-2000 (2000/5997)

Rotlle d'apel·lació número 1.075/1999. Cèdula de notificació.
-------------------------------------------------------------

### Dades del document

Número de DOGV
:   3805

Data del DOGV
:   01-08-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/5997


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.075/1999. Cèdula de notificació. [2000/Q5997]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 1.075/1999, que prové del judici de menor quantia número 486/1998, del Jutjat de Primera Instància número 15 de València, s'ha acordat notificar als apel·lats incompareguts en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Audiència Provincial de València
  
Secció Novena
  
Sentència número 508/2000
  
José Martínez Fernández
  
Gonzalo Caruana Font de Mora
  
Antonio Pardo Llorens
  
València, 26 de juny de 2000
  
La Secció Novena de l'Audiència Provincial de València, sent-ne magistrat ponent José Martínez Fernández, ha vist aquest rotlle d'apel·lació número 1.075/1999, que prové de les actuacions de judici de menor quantia número 486/1998, promogudes davant del Jutjat de Primera Instància número 15 de València, entre les parts; d'una, com a demandat apel·lant, el senyor Juan Alberto Prieto, representat pel procurador Antonio García-Reyes Comino; d'una altra, com a demandant apel·lada, la senyora Carmen Fernández Rojas, incompareguda en aquesta alçada, i d'una altra, com a demandat apel·lat, el Centro Español de Dermatología, incomparegut en aquesta alçada. El ministeri fiscal n'ha sigut part.
  
Decisió
  
Es desestima el recurs, sense fer condemna en costes en aquesta alçada».
  
I perquè el que s'ha acordat es complisca i valga de notificació als apel·lats incompareguts en aquesta alçada, la senyora Carmen Fernández Rojas i el Centro Español de Dermatología, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3680, del 03-02-2000 (2000/779)

Informació pública del programa d’actuació integrada de la unitat d’execució de la modificació al planejament de les partides dels Plans i la Canyada del Moliner i l’adjudicació d’aquest a l’entitat Eco-Urban, SL.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/779


Organisme emissor
:   Ajuntament de Nàquera

Tipus de document
:   Anunci

Informació pública del programa d'actuació integrada de la unitat d'execució de la modificació al planejament de les partides dels Plans i la Canyada del Moliner i l'adjudicació d'aquest a l'entitat Eco-Urban, SL. [2000/Q779]
  
Mitjançant aquest edicte es fa públic que, amb data 27 de gener de l'any 2000, l'alcalde president, en virtut de les atribucions que li confereix la legislació vigent, ha dictat la resolució d'Alcaldia següent:
  
Atés que, mitjançant l'Acord Plenari de data 7 de desembre de 1999, es va aprovar el programa d'actuació integrada de la unitat d'execució de la modificació al planejament de les partides dels Plans i la Canyada del Moliner i es procedia a l'adjudicació d'aquest a l'entitat Eco Urban, SL.
  
Atés que, en data 13 de gener de 2000, registre d'entrada número 0098, es presenta pels adjudicataris del programa un projecte d'urbanització de l'àmbit esmentat.
  
D'acord amb el que estableix l'article 46.3 de la Llei, de 15 de novembre, Reguladora de l'Activitat Urbanística de la Generalitat Valenciana, se sotmet el projecte a informació pública mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana.
  
No és preceptiva la notificació formal i individual als propietaris afectats, però abans de la publicació de l'edicte caldrà emetre un avís amb el contingut d'aquest al domicili fiscal dels qui consten al Cadastre com a titulars de drets afectats per l'actuació proposada. El termini d'informació pública serà de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Qualsevol persona interessada podrà comparéixer a l'Ajuntament de Náquera i consultar la documentació que integra el projecte indicat en el paràgraf anterior i en els termes que estableix el punt 46 del text legal esmentat.
Diari Oficial de la Generalitat Valenciana


Sumari del DOGV 3779, del 26-06-2000 (2000/4934)

Expedient número 136/2000. Adjudicació del subministrament d'instrumental medicoquirúrgic.
------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/4934


Data del document
:   08-06-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Expedient número 136/2000. Adjudicació del subministrament d'instrumental medicoquirúrgic. [2000/X4934]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital de la Vila Joiosa. partida de Galandú, 5, 03331 la Vila Joiosa (Alacant). Telèfon 90 392 29 10, fax 96 685 98 39
  
c) Número d'expedient: 136/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament d'instrumental medicoquirúrgic.
  
c) Lots: 49.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.706, de 10 de març de 2000.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: sis milions cent sis mil set-centes vuitanta-tres pessetes (6.106.783 pessetes / 36.702,51 euros).
  
5. Adjudicació
  
a) Data: 11 d'abril de 2000.
  
b) Contractistes:
  
Lots pessetes/euros
  
6,9,18,24,25,26,
  
27,28,29,30,31,
  
32,33,37,38,41,
  
42,48 Exclusivas Pascual y Furió 692.330/4.160,99
  
13,22,34,35,36,
  
40,43,46,49 Aldimesa 285.221/1.714,21
  
3,7,8,17,20,45 La Casa del Médico 593.798/3.568,80
  
21,39,44 Boss Medical 25.992/156,22
  
1,14,15 C.M. Vela 270.440/1.625,38
  
19,23,47 Lequisa 84.900/510,26
  
2,4 Galerías Sanitarias 787.000/4.729,97
  
10 A. Queralto 118.092/709,75
  
5 Sumedex 109.500/658,11
  
11 Técnicas Médicas Mab 244.000/1.466,47
  
12 Hans E. Ruth 97.650/586,89
  
c) Nacionalitat: espanyola.
  
d) Import d'adjudicació: tres milions tres-centes vuit mil nou-centes vint-i-tres pessetes (3.308.923 pessetes / 19.887,03 euros).
Diari Oficial de la Generalitat Valenciana


Sumari del DOGV 3756, del 24-05-2000 (2000/3866)

Informació pública de la modificació puntual de les ordenances de les normes urbanístiques, en l'àmbit del pla parcial Vil·la Gadea, Sector S-3 del SUP.
--------------------------------------------------------------------------------------------------------------------------------------------------------

### Dades del document

Número de DOGV
:   3756

Data del DOGV
:   24-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3866


Organisme emissor
:   Ajuntament d'Altea

Tipus de document
:   Anunci

Informació pública de la modificació puntual de les ordenances de les normes urbanístiques, en l'àmbit del pla parcial Vil·la Gadea, Sector S-3 del SUP. [2000/X3866]
  
El Plenari de l'ajuntament, en la sessió del dia 29 de març d'enguany, acordà sotmetre a informació pública la modificació puntual de les ordenances de les normes urbanístiques en l'àmbit del pla parcial Vil·la Gadea, Sector S-3 del SUP, promoguda per la mercantil Urbanizaciones y Construcciones Urcosa, SL.
  
Cosa que es fa pública, en compliment del que disposa l'article 55, en relació amb el 46, de la Llei Reguladora de l'Activitat Urbanística, mitjançant el present edicte, que es publicarà en el Butlletí Oficial de la Província i en el Diari Oficial de la Generalitat Valenciana; el document quedarà sotmès a pública consulta durant un termini de 30 dies i s'hi podran presentar els suggeriments i les al·legacions que s'estimen procedents en l'indicat termini, comptador des de l'última publicació de l'edicte. La documentació pertinent es troba a l'Oficina del Pla, situada al carrer del Pont de Moncau núm. 29, d'Altea.